Κονφολάν

Το Κονφολάν (γαλλικά: Confolens ) είναι κοινότητα στα νοτιοδυτικά της Γαλλίας, στο νομό Σαράντ στη διοικητική περιοχή της Νέας Ακουιτανίας. Είναι η μεγαλύτερη πόλη στο Λιμουζέν Σαράντ και μία από τις δύο υπονομαρχίες του νομού Σαράντ. Ο πληθυσμός ανέρχεται σε 2.670 κατοίκους (2017).

Η κοινότητα Κονφολάν είναι το διοικητικό κέντρο μιας ιδιαίτερα αγροτικής περιοχής, η οποία έχει αναπτυχθεί τουριστικά τα τελευταία χρόνια. Την 1η Ιανουαρίου 2016, η πρώην κοινότητα Σαιν-Ζερμαίν-ντε-Κονφολάν συγχωνεύθηκε με την κοινότητα Κονφολάν.

Οι κάτοικοι ονομάζονται Κονφολανταί (ζ). 

 Γεωγραφικά στοιχεία 
αριστερά|μικρογραφία|250x250εσ|Η συμβολή των ποταμών Βιέν και Γκουάρ στο Κονφολάν
Η κοινότητα Κονφολάν βρίσκεται στα βορειοανατολικά του νομού Σαράντ, στα όρια με τους νομούς Βιέν και Ωτ-Βιέν, στη διοικητική περιοχή της Νέας Ακουιτανίας. Όπως και όλο το βορειοανατολικό τμήμα του νομού Σαράντ που ονομάζεται Σαράντ Λιμουζέν, η πόλη βρίσκεται στο χαμηλό οροπέδιο Λιμουζέν, δυτικό τμήμα του Μασίφ Σαντράλ, που αποτελείται από κρυσταλλικούς και μεταμορφικούς βράχους.

Βρίσκεται 53 χιλιόμετρα κατ'ευθεία γραμμή (63 οδικώς) βορειοανατολικά της Ανγκουλέμ, πρωτεύουσας του νομού Σαράντ, 85 χιλιόμετρα ( 105 οδικώς) από το Κονιάκ, δεύτερη υπονομαρχία του νομού και 163 (οδικώς 182) χιλιόμετρα από το Μπορντώ, την πρωτεύουσα της Νέας Ακουιτανίας.

Έχει πληθυσμό 2.670 κατοίκους (απογραφή του 2017).

Η έκταση της μικρής πόλης είναι 18,96 τετραγωνικά χιλιόμετρα και είναι χτισμένη σε υψόμετρο 127 έως 222 μέτρα.

Το Κονφολάν βρίσκεται στη συμβολή των ποταμών Βιέν και Γκουάρ, γεωγραφικό στοιχείο από το οποίο έλαβε η πόλη το όνομά της. Βρίσκεται στο σημείο όπου συναντώνται οι περιοχές Σαράντ και Λιμουζέν, και έτσι η περιοχή αναφέρεται ως Σαράντ-Λιμουζέν.

 Τοπωνυμία και γλώσσα 
Οι παλιές μορφές του ονόματος της πόλης είναι ConfolentisChroniques d'Adhémar, p.173 in Société archéologique et historique de la Charente,Mémoires , 1850, p. 89 το 1025-1028 και Confluento.

Το Κονφολάν βρίσκεται στη συμβολή των ποταμών Βιέν και Γκουάρ. Αυτή η συμβολή των ποταμών είναι η προέλευση του ονόματος της πόλης, από το λατινικό confluens,Ernest Nègre,Toponymie générale de la France , t. 1, Formations préceltiques, celtiques, romanes, Librairie Droz, 1990, 708 p.(ISBN 2-600-02883-8,, p. 298 όπως και άλλα μέρη στη Γαλλία.

Η παραδοσιακή γλώσσα της περιοχής είναι τα οξιτανικά στη διάλεκτο λιμουζένJean-Hippolyte Michon,Statistique monumentale de la Charente , Paris, Derache (réimprimé en 1980 par Bruno Sépulchre, Paris), 1844, 334 p., p. 55που ομιλείται στο ανατολικό τμήμα του νομού Σαράντ.

 Ιστορία 
μικρογραφία|Η παλιά πύλη της πόλης, 13ος αι.
Το Κονφολάν χτίστηκε γύρω από ένα κάστρο που αναφέρθηκε για πρώτη φορά στον 11ο αιώνα. Στη μικρή πόλη υπάρχουν ακόμη γραφικά κατάλοιπα του μεσαιωνικού παρελθόντος, συμπεριλαμβανομένων των τειχών της πόλης και μερικών οικιών που χρονολογούνται από τον 15ο έως τον 18ο αιώνα. Διαθέτει επίσης μια γέφυρα που αναφέρθηκε για πρώτη φορά στο 14ο αιώνα.

Τον 19ο αιώνα, η κοινότητα αναπτύχθηκε ως διοικητικό κέντρο μιας σημαντικής γεωργικής περιοχής, λόγω του ρόλου της ως υπονομαρχία και της απόστασης όλων των άλλων μεγάλων πόλεων της περιοχής: Ανγκουλέμ (στα νοτιοδυτικά), Λιμόζ και Πουατιέ, όλες περίπου 70 χιλιόμετρα μακριά. Έχει αρκετά όμορφα διοικητικά κτίρια του 19ου αιώνα, μερικά από τα οποία χτίστηκαν από τον Πωλ Αμπαντί, αρχιτέκτονα με μεγάλο έργο στην περιοχή.

Στον 20ό αιώνα ο πληθυσμός της πόλης μειώθηκε, πολλοί νέοι εγκαταστάθηκαν σε μεγαλύτερες πόλεις και ο αριθμός των γεωργικών και βιομηχανικών θέσεων εργασίας έχει μειωθεί. Αρκετοί Βρετανοί και Ολλανδοί, κυρίως συνταξιούχοι, έχουν αποκτήσει ακίνητα μέσα και γύρω από την πόλη και η παρουσία τους τώρα είναι σημαντική.

Ένας από τους πιο διακεκριμένους ανθρώπους που γεννήθηκαν στην κοινότητα Κονφολάν είναι ο Εμίλ Ρου, ιατρός και ανοσολόγος, στενός συνεργάτης του Λουί Παστέρ.

 Εκδηλώσεις 
Στην κοινότητα διεξάγεται μια μεγάλη λαογραφική γιορτή με χορούς και μουσικές από όλο τον κόσμο, το Festival de Folklore, ένα από τα μεγαλύτερα και πιο γνωστά παραδοσιακά φεστιβάλ της Γαλλίας, που πραγματοποιείται κάθε χρόνο τον Αύγουστο.Διεξάγεται από το 1958 και προσελκύει δεκάδες χιλιάδες κάθε χρόνο το πρώτο δεκαπενθήμερο του Αυγούστου.

 Αξιοθέατα 
Πρόκειται για μια πολύ παλιά πόλη, με απότομα στενά δρομάκια πλαισιωμένα από παλιά σπίτια. Διαθέτει δύο γέφυρες του 15ου αιώνα, ερείπια κάστρου του 12ου αιώνα και δύο εκκλησίες, μία του 12ου αιώνα και μία του 13ου - 15ου αιώνα.
μικρογραφία|250x250εσ|Η Παλιά γέφυρα

 Η Παλιά γέφυρα, 13ος αιώνας, ιστορικό μνημείο. Γέφυρα από γρανίτη που ως τον 18ο αιώνα στην μία της πλευρά υπήρχε ανυψούμενη γέφυρα για την ασφάλεια της πόλης.

 Ερείπια του κεντρικού πύργου του παλιού κάστρου, 12ος αιώνας.
 Η Πύλη της πόλης, ιστορικό μνημείο, 13ος αιώνας
 Το Δημαρχείο, 17ος αιώνας, ιστορικό μνημείο
 Το μέγαρο των κομήτων του Κονφολάν, 15ος / 16ος αιώνας, ιστορικό μνημείο
 Η οδός Ρυ ντυ Σολέιγ με σπίτια από τον 15ο και τον 16ο αιώνα, όπως το Σπίτι του δούκα του Επερνόν (16ος αιώνας, ιστορικό μνημείο)
 Η οδός Τεοφίλ-Γκιμπουάν, με κατοικίες και μέγαρα από τον 15ο έως τον 18ο αιώνα.
 Η γέφυρα του ποταμού Γκουάρ, 15ος-16ος αιώνας
 Η αναγεννησιακή κρήνη Φοντόρς
 Το κάστρο της Βιλβέρ, 14ος αιώνας, ιδιόκτητο
 Η αγορά, Ιστορικό μνημείο
 Η εκκλησία Σαιν-Μαξίμ, με πύλη του 13ου αιώνα
 Η εκκλησία του Αγίου Βαρθολομαίου, Ιστορικό μνημείο, 12ος αιώνας
 Το παλαιό παρεκκλήσι του Τάγματος των Ιπποτών του Αγίου Πνεύματος, 13ος αιώνας, ιστορικό μνημείο
 Ο μύλος στον ποταμό Γκουάρ, πιθανώς 12ου αιώνα

 Παραπομπές 

 Εξωτερικοί σύνδεσμοι 
 Η επίσημη ιστοσελίδα της πόλης (γαλλικά)

Κατηγορία:Πόλεις της Γαλλίας
Κατηγορία:Πόλεις της Πουατού-Σαράντ